On muutunud domineerivad tuulesuunad. Tuulesuundade korduvuse näitlikustamiseks tehakse tuulteroos. Ettekandes rääkis Jaagus tuulesuundade muutumisest Vilsandi tuuleroosi alusel. Toodud oli 1966. ja 2008. aasta (Jaagusel on ka 1966. aasta võrdlus 2004. aastaga) tuuleroos. Kui 1966. aastal olid tuuled valdavalt kagust, mis tähendab näiteks korralikku talve, siis 2008. (2004.) aastal oli tuulesuundade korduvuse maksimum pöördunud edelasse, st kõige rohkem on aasta jooksul edelatuuli, mis  tähendab näiteks sooja ja muutlikku talve. Kagu- ja edelatuulte domineerimise taga on teatud sünoptiline olukord, mis on esimesel juhul (kagutuuled) täiesti teistsugune kui teisel juhul.